বিহারে কংগ্রেসের প্রার্থী কানহাইয়া কুমার !

ওয়েব ডেস্ক: বিহারে কংগ্রেস প্রার্থী করছে সর্বভারতীয় যুবনেতা কানহাইয়া কুমারকে। মহাগঠবন্ধন ক্ষমতায় এলে বড় দায়িত্ব পেতে পারেন কানহাইয়া। ওদিকে ওয়েইসির দল AIMIM-কে মহাগঠবন্ধনে আনার চেষ্টা করছে কংগ্রেস। মুসলিম ভোট যাতে ভাগ না হয় সেজন্যই এই চেষ্টা। লোকসভা ভোটে দিল্লি থেকে দাঁড়িয়ে পরাজিত হলেও দলের যুব নেতা কানহাইয়া কুমারকে (Kanhaiya Kumar) বিহার বিধানসভা নির্বাচনে (Bihar Assembly Election 2025) প্রার্থী করছে কংগ্রেস।  মহাগঠবন্ধন ক্ষমতায় এলে বড়সড় দায়িত্বও পেতে পারেন কানহাইয়া। বিহারে বিধানসভা নির্বাচন ঘোষণা হয়ে গিয়েছে।  ভোটে প্রার্থী বাছতে বৈঠক কংগ্রেসের। সেখানেই এই সিদ্ধান্ত। একইসঙ্গে সংখ্যালঘু সাংসদ আসাদউদ্দিন ওয়েইসির দল AIMIM মহাজোটে শামিল করার চেষ্টা চালাচ্ছে কংগ্রেস। যদিও এ ব্যাপারে কংগ্রেস এবং RJD-র একাংশের আপত্তি রয়েছে। তবে কংগ্রেস মনে করছে, মুসলিম ভোট যাতে কোনওভাবেই ভাগ না হয়, সেজন্য ওয়েসির দলকে যদি কয়েকটি আসন ছাড়া যায়, তাহলে মহাগঠবন্ধনেরই লাভ হবে।

✓ বিহারে কংগ্রেস প্রার্থী করছে সর্বভারতীয় যুবনেতা কানহাইয়া কুমারকে
✓ আসাদউদ্দিন ওয়েইসির দল AIMIM-কে মহাগঠবন্ধনে আনার চেষ্টা কংগ্রেসের
✓ মুসলিম ভোট যাতে ভাগ না হয় সেজন্যই এই চেষ্টা
✓ AIMIM-কে কয়েকটি আসন ছাড়লে লাভ  মহাগঠবন্ধনেরই
✓ কংগ্রেস গত নির্বাচনে যে আসনে লড়েছিল তার কয়েকটি RJD-কে ছাড়বে জোটের স্বার্থে
✓ কংগ্রেস লড়তে চায় ৫৫-৫৮ আসনে

আরও পড়ুন: মীরজাফর থেকে সাবধান হন, মোদিকে বার্তা মমতার

অন্যদিকে RJD-ও এখন আগের তুলনায় অনেক নরম। বাম দল- সহ রামবিলাস পাসোয়ানের ভাই পারস পাসোয়ানের দল, ঝাড়খণ্ড মুক্তি মোর্চা এবং মুকেশ সাহনির ভিআই পার্টিকে কিছু আসন ছাড়তে রাজি তেজস্বী যাদব। কারা হবেন কংগ্রেসের প্রার্থী, সেই নাম ঠিক করতে মল্লিকার্জুন খাড়্গের সভাপতিত্বে হবে বৈঠক। রাহুল গান্ধী বিদেশে। তাঁর ভার্চুয়ালি যোগ দেওয়ার কথা।

অন্য খবর দেখুন